വീണു പരിക്കേറ്റ വയോധികന് സന്നദ്ധ പ്രവര്ത്തകര് രക്ഷകരായി ചാത്തന്നൂര്: വീണു പരിക്കേറ്റ വയോധികന് സന്നദ്ധ പ്രവര്ത്തകര് രക്ഷകരായി. മകളോടൊപ്പം താമസിച്ചു വരികയായിരുന്ന വയോധികന്, മകള് കോവിഡ് 19 ബാധിതയായി ആശുപത്രിയിലായതോടെ ഒറ്റയ്ക്ക് വീട്ടില് കഴിയുകയായിരുന്നു. പ്രായാധിക്യത്താല് അവശനായ വയോധികന് വീട്ടില് വീണ് പരിക്കേറ്റു. അയല്വാസികള് അറിയിച്ചതനുസരിച്ച് സന്നദ്ധ പ്രവര്ത്തകര് പിപി കിറ്റ് ധരിച്ചെത്തി വയോധികനെ ആശുപത്രിയിലെത്തിച്ചു. ആദിച്ചനല്ലൂര് പഞ്ചായത്തിലെ 11ാം വാര്ഡില് ശിവശൈലത്തില് സുജന നെ91 യാണ് തക്ക സമയത്ത് രക്ഷാപ്രവര്ത്തകര് എത്തി ജീവന് രക്ഷിച്ചത്. മകള്ക്കൊപ്പമായിരുന്നു സുജനന് താമസം. മകള്ക്ക് കോവിഡ് പോസിറ്റീവ് ആയതിനാല് ആശുപത്രിയില് ചികിത്സയില് കഴിയുകയാണ്. സുജനന് വീടിനകത്ത് മറിഞ്ഞുവീണു എണീയ്ക്കാന് പറ്റാതെ അവശ നിലയല്കിടക്കുന്നത് കണ്ട് അയല്ക്കാര് ആണ് വിവരമറിയിച്ചത്. വീട് അകത്തുനിന്ന് പൂട്ടിയിട്ടിരിക്കുന്നതിനാലും, കോവിഡ് പ്രൈമറി കോണ്ടാക്ട് ലിസ്റ്റില് ഇദ്ദേഹം ഉള്പ്പെട്ടിരിക്കുന്നതിനാലും ആരും അടുക്കാതെ മാറിനില്ക്കുകയായിരുന്നു. ഈ വിവരം ഹോസ്പിറ്റലില് നിന്ന് മകള് വിളിച്ചുപറയുകയും, സഹായിക്കണമെന്ന് ആവശ്യപ്പെടുകയും ചെയ്തു. തുടര്ന്ന് പോലീസ് സ്റ്റേഷനില് വിവരമറിയിക്കുകയും കൊട്ടിയം പോലീസിന്റേയും ഗ്രാമ പഞ്ചായത്തിന്റേയും, വിജിലന്റ് ഗ്രൂപ്പിന്റേയും സഹായത്തോടെ ആശുപത്രിയില് എത്തിച്ചു . ആദിച്ചനല്ലൂര് ഗ്രാമ പഞ്ചായത്ത് ക്ഷേമ കാര്യ സ്റ്റാന്ഡിങ് കമ്മിറ്റി ചെയര്മാന് പ്ലാക്കാട് ടിങ്കു, കമ്യൂണിറ്റി കൗണ്സിലര് മഞ്ജു. ആര്, വാര്ഡ് മെമ്ബര് രഞ്ജു ശ്രീലാല്, ആശ വര്ക്കര് ഗീത, വിജിലന്റ് ഗ്രൂപ്പ് കണ്വീനര് സണ്ണി എന്നിവര് ചേര്ന്ന് ആണ് ആശുപത്രിയില് എത്തിക്കാന് സഹായിച്ചത്.